पाएं अपने शहर की ताज़ा ख़बरें और फ्री ई-पेपरडाउनलोड करें
कुछ दिन पहले रिटायर्ड TC की भोपाल में हार्ट अटैक से मौत हो गई थी। यहां से पूरा परिवार मकान पर ताला डालकर भोपाल रवाना हो गया। कुछ दिन बाद जब परिवार लौटा तो सूने मकान के ताले टूटे हुए थे। सूने घर से चोर गहने-नकदी और बाइक चोरी कर ले गए हैं। वारदात का पता मंगलवार को परिवार के लौटने पर चला है। घटना जनकगंज के बेलदारों का पुरा की है। पुलिस ने जांच के बाद चोरी का मामला दर्ज कर लिया है।
जनकगंज थाना क्षेत्र के बेलदार का पुरा निवासी रमेश कुशवाह रिटायर्ड टीसी थे। भोपाल में वह बेटे के पास रह रहे थे। कुछ दिन पूर्व भोपाल में हार्ट अटैक आने से उनकी मौत हो गई थी। हार्ट अटैक आने पर पत्नी लक्ष्मी देवी और परिवार के अन्य सदस्य भोपाल रवाना हो गए थे और यहां घर पर ताले डाल गए थे। सूना घर देखकर चोरों ने धावा बोला दिया। घर की अलमारी से नकद 58 हजार रुपए कुछ गहने सहित बाइक चोरी कर ले गए हैं। वारदात का पता तब चला जब मंगलवार को परिवार के सदस्य भोपाल से वापस आए। मामले का पता चलते ही पुलिस मौके पर पहुंची और जांच के बाद मामला दर्ज कर लिया है।
चोरों के पैर के निशान दे रहे गवाही
घर बंद था और उसमें काफी धूल भर गई थी। पूरे घर में फैली धूल और उस पर चोरों के पैरों के निशान साफ बता रहे थे कि चोर किस-किस रूम में गए हैं। किचन से लेकर टॉयलेट तक पैरों के निशान हैं। पैरों के निशान छत से शुरू हुए हैं और उसके बाद मुख्य दरवाजे पर खत्म हुए हैं। साफ है कि चोर छत के रास्ते आए हैं और बाइक लेकर मुख्य दरवाजे से निकल गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn